Ervīns Velmi

Ervīns Velmi (;  Bernes kantons —  Bāzele) bija Šveices šahists un matemātiķis.

 Biogrāfija 
1916. gadā Bāzelē aizstāvējis doktora disertāciju par elektronu teoriju. Vēlāk strādājis par matemātikas skolotāju Bāzelē. Bijis viens no Šveices matemātikas skolotāju asociācijas dibinātājiem.

No 1910. gadiem līdz 1930. gadu beigām bijis arī viens no vadošajiem Šveices šahistiem. Trīs reizes uzvarējis Šveices šaha čempionātos (1911, 1920, 1922). Vairāk kā 40 gadus bijis laikraksta Basler Nachrichten šaha nodaļas redaktors, kā arī Šveices šaha mēnešraksta Swiss Chess Magazine galvenais redaktors. Vairāku matemātikas un šaha grāmatu autors.Katalog der Deutschen Nationalbibliothek

Pārstāvējis Šveices komandu lielākajos komandu šaha turnīros:
 Pasaules šaha olimpiādē piedalījies 1928. gadā;OlimpBase :: Men's Chess Olympiads :: Erwin Voellmy
 neoficiālajās Pasaules šaha olimpiādēs piedalījies 2 reizes (1924, 1936). Komandu vērtējumā izcīnījis bronzas (1924) medaļu.OlimpBase :: unofficial Chess Olympiads :: Erwin Voellmy

Par nopelniem šaha attīstībā 1949. gadā kļuvis par Starptautiskās šaha federācijas (FIDE) goda locekli.FIDE Honorary Members

 Atsauces 

 Ārējās saites 

 Ervīna Velmi šaha kompozīcijas mājaslapā PDB

Kategorija:1886. gadā dzimušie
Kategorija:1951. gadā mirušie
Kategorija:Bernes kantonā dzimušie
Kategorija:Šveices šahisti
Kategorija:Šveices matemātiķi
Kategorija:Šaha problēmisti